title: Vykonávacie nariadenie Komisie (EÚ) č. 834/2014 z  22. júla 2014 , ktorým sa stanovujú pravidlá na uplatňovanie spoločného rámca pre monitorovanie a hodnotenie spoločnej poľnohospodárskej politiky

text:
               1.8.2014

               SK

               Úradný vestník Európskej únie

               L 230/1

         VYKONÁVACIE NARIADENIE KOMISIE (EÚ) č. 834/2014
   z 22. júla 2014,
   ktorým sa stanovujú pravidlá na uplatňovanie spoločného rámca pre monitorovanie a hodnotenie spoločnej poľnohospodárskej politiky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 110 ods. 2 a 4,
   keďže:

               (1)

               V nariadení (EÚ) č. 1306/2013 sa ustanovuje spoločný monitorovací a hodnotiaci rámec na meranie výsledkov spoločnej poľnohospodárskej politiky (SPP). Na uplatňovanie uvedeného rámca je potrebné stanoviť pravidlá, ktoré zabezpečia komplexné a pravidelné posúdenie pokroku, účinnosti a efektívnosti SPP vzhľadom na ciele. Aby sa členským štátom a Komisii umožnilo zaviesť jednotný monitorovací a hodnotiaci rámec, mal by sa stanoviť súbor spoločných ukazovateľov, ako je uvedené v článku 110 ods. 2 nariadenia (EÚ) č. 1306/2013.

               (2)

               Uvedené ukazovatele by mali byť spojené so štruktúrou a cieľmi SPP a mali by byť založené na merateľných prvkoch. Preto by sa mali stanoviť rôzne typy ukazovateľov s cieľom umožniť posúdenie SPP na všetkých úrovniach. Ukazovatele dosahu by mali odrážať spoločné hlavné ciele SPP, ako sa uvádza v článku 110 ods. 2 nariadenia (EÚ) č. 1306/2013. V prípade každého z týchto spoločných hlavných cieľov možno určiť špecifickejšie ciele, pri ktorých treba stanoviť ukazovatele výsledku. Uvedené špecifické ciele zahŕňajú príjmy poľnohospodárskych podnikov, nestálosť príjmov poľnohospodárskych podnikov, zlepšenie konkurencieschopnosti poľnohospodárskeho odvetvia, stabilitu trhu, očakávania spotrebiteľov, poskytovanie verejných statkov a ochranu životného prostredia, zmierňovanie zmeny klímy a prispôsobovanie sa tejto zmene a udržiavanie rozmanitého poľnohospodárstva, ako aj osobitné ciele stanovené pre Európsky poľnohospodársky fond pre rozvoj vidieka (EPFRV), a to konkrétne priority Únie pre rozvoj vidieka. Okrem toho uplatňovanie nástrojov SPP v praxi by sa malo monitorovať na základe ukazovateľov výstupov, ktorými sa dá vyjadriť táto operačná úroveň SPP.

               (3)

               Je dôležité zabezpečiť, aby členské štáty a Komisia mohli monitorovací a hodnotiaci rámec využívať efektívne a vo vhodnom čase. Preto by sa malo byť zabezpečiť, aby členské štáty zasielali informácie potrebné na monitorovanie a hodnotenie SPP v rámci lehôt stanovených v príslušných nariadeniach. S cieľom zabrániť akejkoľvek neprimeranej administratívnej záťaži by mala Komisia v najväčšej možnej miere využívať informácie, ktoré už má k dispozícii.

               (4)

               Opatrenia stanovené v tomto nariadení sú v súlade so stanoviskom Výboru pre poľnohospodárske fondy,

         PRIJALA TOTO NARIADENIE:
   Článok 1
   Ukazovatele
   Ukazovatele umožňujúce posúdenie pokroku, účinnosti a efektívnosti spoločnej poľnohospodárskej politiky (SPP) v porovnaní s jej cieľmi, ako je uvedené v článku 110 ods. 2 nariadenia (EÚ) č. 1306/2013, musia byť merateľné. Uvedené ukazovatele zahŕňajú:

               a)

               ukazovatele dosahu, ako je uvedené v oddiele 1 prílohy k tomuto nariadeniu, odrážajúce oblasti, kde sa očakáva vplyv SPP;

               b)

               ukazovatele výsledku, ako je uvedené v oddiele 2 prílohy k tomuto nariadeniu, odrážajúce hlavné výsledky:

                           i)

                           nariadenia Európskeho parlamentu a Rady (EÚ) č. 1305/2013 (2);

                           ii)

                           nariadenia (EÚ) č. 1306/2013;

                           iii)

                           nariadenia Európskeho parlamentu a Rady (EÚ) č. 1307/2013 (3) a

                           iv)

                           nariadenia Európskeho parlamentu a Rady (EÚ) č. 1308/2013 (4);

               c)

               ukazovatele výstupov, ako je uvedené v oddiele 3 prílohy k tomuto nariadeniu, odrážajúce uplatňovanie súvisiacich nástrojov SPP;

               d)

               ukazovatele kontextu, ako je uvedené v oddiele 4 prílohy k tomuto nariadeniu, odrážajúce relevantné aspekty všeobecných kontextových trendov, ktoré môžu mať vplyv na uplatňovanie, výsledky a výkonnosť spoločnej poľnohospodárskej politiky.

         Ukazovatele výsledku, ukazovatele výstupov a ukazovatele kontextu relevantné pre monitorovanie a hodnotenie Európskeho poľnohospodárskeho fondu pre rozvoj vidieka (EPFRV) sú stanovené vo vykonávacom nariadení Komisie (EÚ) č. 808/2014 (5).
   Článok 2
   Poskytovanie informácií
   1.   Členské štáty poskytnú Komisii informácie potrebné na účely monitorovania a hodnotenia výkonnosti SPP v lehotách na podávanie správ a oznamovanie informácií týkajúcich sa fungovania nástrojov SPP, ako sa stanovuje v nariadeniach (EÚ) č. 1305/2013, (EÚ) č. 1306/2013, (EÚ) č. 1307/2013 a (EÚ) č. 1308/2013. Uvedené informácie musia byť presné a spoľahlivé.
   2.   Na účely spoločného rámca pre monitorovanie a hodnotenie Komisia využíva najväčšom možnom rozsahu tieto informácie, ktoré už členské štáty sprístupnili prostredníctvom existujúcich nástrojov na výmenu informácií:

               a)

               informácie, oznámenia a správy sprístupnené Komisii v súvislosti s uplatňovaním nástrojov fungujúcich v rámci SPP a v súvislosti s uplatňovaním relevantných environmentálnych právnych predpisov Únie;

               b)

               informácie poskytnuté Komisii na účely schválenia účtovných uzávierok;

               c)

               informácie sprístupnené Eurostatu.

         Článok 3
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2014

            Za Komisiu

            predseda

         José Manuel BARROSO

      (1)  Ú. v. EÚ L 347, 20.12.2013, s. 549.

      (2)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).

      (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

      (4)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

      (5)  Vykonávacie nariadenie Komisie (EÚ) č. 808/2014 zo 17. júla 2014, ktorým sa stanovujú pravidlá uplatňovanianariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 227, 31.7.2014, s. 8).

      PRÍLOHA
      Ukazovatele spoločného rámca pre monitorovanie a hodnotenie SPP
      1.   Ukazovatele dosahu uvedené v článku 1 prvom pododseku písm. a)

                  1.

                  Poľnohospodársky príjem z podnikania

                  2.

                  Poľnohospodársky dôchodok z faktorov

                  3.

                  Celková produktivita faktorov v poľnohospodárstve

                  4.

                  Variabilita cien komodít v EÚ

                  5.

                  Vývoj spotrebiteľských cien potravinových výrobkov

                  6.

                  Poľnohospodárska obchodná bilancia

                  7.

                  Emisie z poľnohospodárstva

                  8.

                  Index vtáctva žijúceho na poľnohospodárskej pôde

                  9.

                  Poľnohospodárstvo s vysokou prírodnou hodnotou

                  10.

                  Odber vody v poľnohospodárstve

                  11.

                  Kvalita vody

                  12.

                  Organické pôdne látky v ornej pôde

                  13.

                  Pôdna erózia spôsobená vodou

                  14.

                  Miera zamestnanosti vo vidieckych oblastiach

                  15.

                  Miera chudoby vo vidieckych oblastiach

                  16.

                  HDP na obyvateľa vo vidieckych oblastiach

            2.   Ukazovatele výsledku, ako sa uvádza v článku 1 prvom pododseku písm. b)

                  1.

                  Podiel priamej podpory v príjmoch v poľnohospodárstve

                  2.

                  Nestálosť príjmov poľnohospodárskych podnikov

                              —

                              podľa typu poľnohospodárskeho podniku

                              —

                              podľa ekonomickej veľkosti

                  3.

                  Pridaná hodnota pre primárnych výrobcov v potravinovom reťazci

                  4.

                  Poľnohospodársky vývoz EÚ

                              —

                              podiel vývozu poľnohospodárskych produktov EÚ na svetovom vývoze

                              —

                              podiel konečných produktov v rámci poľnohospodárskeho vývozu EÚ

                  5.

                  Verejná intervencia: % objemu produktov zakúpených v intervenčných skladovacích priestoroch v rámci celkovej produkcie EÚ

                  6.

                  Súkromné skladovanie: % objemu produktov v súkromných skladovacích priestoroch v rámci celkovej produkcie EÚ

                  7.

                  Vývozné náhrady: % objemu produktov vyvezených s vývoznými náhradami v rámci celkovej produkcie EÚ

                  8.

                  Porovnanie cien komodít EÚ v porovnaní so svetovými cenami (rozčlenenie podľa produktov)

                  9.

                  Hodnota produkcie v rámci schém kvality EÚ v porovnaní s celkovou hodnotou poľnohospodárskej a potravinovej produkcie

                  10.

                  Význam ekologického poľnohospodárstva

                              —

                              podiel ekologickej plochy v rámci celkovej využívanej poľnohospodárskej plochy

                              —

                              podiel hospodárskych zvierat v ekologických chovoch v rámci celkového počtu hospodárskych zvierat

                  11.

                  Diverzita plodín

                              —

                              v poľnohospodárskom podniku (počet poľnohospodárskych podnikov podľa počtu plodín a veľkosti)

                              —

                              v regióne

                  12.

                  Podiel trvalého trávneho porastu v rámci celkovej využívanej poľnohospodárskej plochy

                  13.

                  Podiel oblasti ekologického záujmu (EFA) v rámci poľnohospodárskej pôdy

                  14.

                  Podiel plochy, na ktorú sa vzťahujú postupy ekologizácie

                  15.

                  Čisté emisie skleníkových plynov z poľnohospodárskych pôd

                  16.

                  Štrukturálna diverzita

                              —

                              v absolútnom vyjadrení

                              —

                              v relatívnom vyjadrení

                  17.

                  Doplnkové ukazovatele výsledku uvedené vo vykonávacom nariadení (EÚ) č. 808/2014

            3.   Ukazovatele výstupov, ako je uvedené v článku 1 prvom pododseku písm. c)

         Priame platby

         Režim základných platieb

                  —

                  Počet poľnohospodárov

                  —

                  Počet hektárov

         Režim jednotnej platby na plochu

                  —

                  Počet poľnohospodárov

                  —

                  Počet hektárov

         Prechodná vnútroštátna pomoc

                  —

                  Počet poľnohospodárov

                  —

                  Počet jednotiek, v prípade ktorých sa udeľuje prechodná vnútroštátna pomoc (hektáre/zvieratá/iné)

         Redistributívna platba

                  —

                  Počet poľnohospodárov

                  —

                  Počet hektárov

         Ekologizácia

                  —

                  Celkový počet poľnohospodárov, ktorí musia uplatňovať aspoň jeden záväzok ekologizácie

                  —

                  Celkový počet hektárov, ktoré uvedení poľnohospodári deklarovali

         Výnimky v súvislosti s ekologizáciou

                  —

                  Počet poľnohospodárov oslobodených od povinností, rozčlenených do kategórií: ekologickí poľnohospodári/oslobodení od diverzifikácie plodín/oslobodení od povinnosti týkajúcej sa oblasti ekologického záujmu

                  —

                  Počet hektárov, ktoré uvedení poľnohospodári deklarovali (ekologickí poľnohospodári/oslobodení od diverzifikácie plodín/oslobodení od povinnosti týkajúcej sa oblasti ekologického záujmu)

         Diverzifikácia plodín

                  —

                  Počet poľnohospodárov, ktorí podliehajú diverzifikácii plodín (s 2 plodinami; s 3 plodinami)

                  —

                  Počet hektárov ornej pôdy deklarovaný uvedenými poľnohospodármi, ktorí podliehajú diverzifikácii plodín (s 2 plodinami; s 3 plodinami)

         Trvalé trávne porasty

                  —

                  Počet poľnohospodárov s trvalým trávnym porastom, ktorý sa zohľadňuje na účely predpísaného podielu

                  —

                  Počet hektárov trvalého trávneho porastu, ktoré deklarovali daní poľnohospodári, ktorý sa zohľadňuje na účely predpísaného podielu

                  —

                  Počet poľnohospodárov s trvalým trávnym porastom v určených environmentálne citlivých oblastiach

                  —

                  Počet hektárov environmentálne citlivého trvalého trávneho porastu, ktoré deklarovali uvedení poľnohospodári

                  —

                  Počet hektárov určených environmentálne citlivých trvalých trávnych porastov (spolu)

         EFA

                  —

                  Počet poľnohospodárov, ktorí podliehajú požiadavkám EFA

                  —

                  Počet hektárov ornej pôdy, ktoré deklarovali poľnohospodári podliehajúci EFA

                  —

                  Počet hektárov deklarovaných poľnohospodármi ako EFA, rozdelený podľa typu EFA

         Rovnocennosť

                  —

                  Počet poľnohospodárov uplatňujúcich rovnocenné opatrenia (systémy certifikácie alebo agro-environmentálno-klimatické opatrenia)

                  —

                  Počet hektárov, ktoré deklarovali poľnohospodári uplatňujúci rovnocenné opatrenia (systémy certifikácie alebo agro-environmentálno-klimatické opatrenia)

         Platba pre mladých poľnohospodárov

                  —

                  Počet poľnohospodárov

                  —

                  Počet hektárov

         Režim pre malých poľnohospodárov

                  —

                  Počet poľnohospodárov

                  —

                  Počet hektárov

         Dobrovoľná viazaná podpora

                  —

                  Počet príjemcov dobrovoľnej viazanej podpory (rozčlenenie podľa sektora)

                  —

                  Oprávnené množstvá (počet hektárov/počet zvierat, rozčlenenie podľa sektora)

                  —

                  Počet hektárov

                  —

                  Počet zvierat

         Platba pre oblasti s prírodnými prekážkami

                  —

                  Počet poľnohospodárov

                  —

                  Počet hektárov

         Národné programy pre sektor bavlny

                  —

                  Počet poľnohospodárov

                  —

                  Počet hektárov

         Trhové opatrenia

         Verejná intervencia

                  —

                  Objem

                  —

                  Trvanie

         Súkromné skladovanie

                  —

                  Objem

                  —

                  Trvanie

         Vývozné náhrady

                  —

                  Objem výrobkov vyvážaných s vývoznými náhradami

         Výnimočné opatrenie

                  —

                  [podľa potreby]

         Organizácie výrobcov

                  —

                  % výroby, ktorú na trh uvádzajú organizácie výrobcov a združenia organizácií výrobcov

         Školské programy

                  —

                  Počet konečných príjemcov programu na podporu konzumácie mlieka v školách

                  —

                  Počet konečných príjemcov programu podpory konzumácie ovocia v školách

         Sektor vinohradníctva a vinárstva

                  —

                  Počet hektárov novej výsadby viniča

                  —

                  Počet hektárov reštrukturalizovaných vinohradov

                  —

                  Počet projektov na podporu v sektore vinohradníctva a vinárstva

                  —

                  Počet projektov investícií a inovačných opatrení

         Horizontálne otázky

         Krížové plnenie

                  —

                  Počet hektárov, na ktoré sa vzťahuje krížové plnenie

                  —

                  Podiel platieb SPP, na ktoré sa vzťahuje krížové plnenie

         Politika kvality

                  —

                  Zemepisné označenia v sektore vinohradníctva a vinárstva

                  —

                  Počet nových chránených označení pôvodu, chránených zemepisných označení a zaručených tradičných špecialít podľa sektorov

         Ekologické poľnohospodárstvo

                  —

                  Počet hektárov (spolu a v rámci konverzie)

                  —

                  Počet certifikovaných zaregistrovaných ekologických prevádzkovateľov

         Politika propagácie a podpory

                  —

                  Počet programov (v EÚ a mimo EÚ)

                  —

                  Počet nových navrhujúcich organizácií

         Poľnohospodársky poradenský systém

                  —

                  Počet poľnohospodárov, ktorým sa poskytlo poradenstvo

         Rozvoj vidieka

      Ukazovatele výstupu, ako je uvedené vo vykonávacom nariadení Komisie (EÚ) č. 808/2014
      4.   Ukazovatele kontextu, ako je uvedené v článku 1 prvom pododseku písm. d)

      Ukazovatele uvedené vo vykonávacom nariadení Komisie (EÚ) č. 808/2014


title: Vykonávacie nariadenie Komisie (EÚ) č. 250/2011 zo 14. marca 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               15.3.2011

               SK

               Úradný vestník Európskej únie

               L 67/22

         VYKONÁVACIE NARIADENIE KOMISIE (EÚ) č. 250/2011
   zo 14. marca 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1580/2007 z 21. decembra 2007, ktorým sa ustanovujú vykonávacie pravidlá pre nariadenia Rady (ES) č. 2200/96, (ES) č. 2201/96 a (ES) č. 1182/2007 v sektore ovocia a zeleniny (2), a najmä na jeho článok 138 ods. 1,
   keďže:
   Nariadením (ES) č. 1580/2007 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanoví paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XV k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 138 nariadenia (ES) č. 1580/2007 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 15. marca 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 350, 31.12.2007, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  54,4

                  TN

                  97,4

                  TR

                  84,0

                  ZZ

                  78,6

                  0707 00 05

                  JO

                  158,2

                  TR

                  164,7

                  ZZ

                  161,5

                  0709 90 70

                  MA

                  41,1

                  TR

                  137,4

                  ZZ

                  89,3

                  0805 10 20

                  EG

                  54,3

                  IL

                  78,4

                  JM

                  51,6

                  MA

                  47,3

                  TN

                  45,0

                  TR

                  68,6

                  ZZ

                  57,5

                  0805 50 10

                  EG

                  67,3

                  MA

                  42,1

                  TR

                  43,2

                  ZZ

                  50,9

                  0808 10 80

                  AR

                  96,2

                  BR

                  86,9

                  CA

                  91,4

                  CL

                  113,5

                  CN

                  85,5

                  MK

                  50,2

                  US

                  142,8

                  ZA

                  67,5

                  ZZ

                  91,8

                  0808 20 50

                  AR

                  91,6

                  CL

                  79,3

                  CN

                  69,0

                  US

                  79,9

                  ZA

                  93,2

                  ZZ

                  82,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 584/2013 z  18. júna 2013 , ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Melton Mowbray Pork Pie (CHZO)]

text:
               21.6.2013

               SK

               Úradný vestník Európskej únie

               L 169/39

      VYKONÁVACIE NARIADENIE KOMISIE (EÚ) č. 584/2013
   z 18. júna 2013,
   ktorým sa schvaľuje nepodstatná zmena špecifikácie názvu zapísaného v Registri chránených označení pôvodu a chránených zemepisných označení [Melton Mowbray Pork Pie (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä jeho článok 53 ods. 2 druhý pododsek,
   keďže:

               (1)

               Nariadenie Európskeho parlamentu a Rady (EÚ) č. 1151/2012 z 21. novembra 2012 nadobudlo účinnosť 3. januára 2013. Zrušilo a nahradilo sa ním nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Spojeného kráľovstva o schválenie zmeny špecifikácie chráneného zemepisného označenia „Melton Mowbray Pork Pie“ zapísaného do registra podľa nariadenia Komisie (ES) č. 566/2009 (3).

               (3)

               Účelom žiadosti je zmena špecifikácie objasnením úlohy zahusťovadiel a iných prísad používaných na výrobu koláčov „Melton Mowbray Pork Pie“.

               (4)

               Komisia preskúmala predmetné zmeny a dospela k záveru, že sú opodstatnené. Vzhľadom na to, že predstavujú nepodstatnú zmenu, Komisia ju môže prijať bez použitia postupu stanoveného v článkoch 50 až 52 nariadenia (EÚ) č. 1151/2012,

         PRIJALA TOTO NARIADENIE:
   Článok 1
   Špecifikácia chráneného zemepisného označenia „Melton Mowbray Pork Pie“ sa mení v súlade s prílohou I k tomuto nariadeniu.
   Článok 2
   Jednotný dokument, v ktorom sú uvedené hlavné body špecifikácie, je v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júna 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ L 168, 30.6.2009, s. 20.

      PRÍLOHA I
      Schvaľujú sa tieto zmeny špecifikácie chráneného zemepisného označenia „Melton Mowbray Pork Pie“:

                  Spôsob výroby (bod 4.5 v špecifikácii)

                  Zmena

                  Vysvetlenie

                              4.5.

                              Spôsob výroby: prísady na výrobu koláčov „Melton Mowbray Pork Pie“:

                     povinné prísady – musia sa použiť tieto prísady:

                  Cieľom tejto zmeny je objasniť všetky prísady, ktoré sa musia použiť na výrobu koláča „Melton Mowbray Pork Pie“.

                  surové bravčové mäso

                  soľ

                  bravčová masť a/alebo stužený rastlinný tuk

                  pšeničná múka

                  bravčová želatína a/alebo vývar z bravčových kostí

                  voda

                  koreniny

                     nepovinné prísady – môžu sa použiť tieto prísady:

                  Môžu sa použiť iba tieto nepovinné prísady a žiadne iné.

                  vajíčko a/alebo mlieko (len ako glazúra)

                  Glazúra (vajíčko a/alebo mlieko) – sa používa na zvýraznenie zlatohnedej farby upečeného cesta. Vajíčko a mlieko sa používajú tak v domácej, ako aj v komerčnej výrobe na vylepšenie vzhľadu pečeného cesta a pekárenských výrobkov.

                  strúhanka alebo sucháre

                  strúhanka alebo sucháre

                  škrob

                  škrob

                  Ak sa použijú nepovinné prísady, ich celkový podiel v konečnom výrobku neprekročí 8 %. Konkrétne:

                  Tieto prísady, ktoré sa často používajú na zahustenie, zaručujú tvarovateľnosť plnky (v surovom stave), pomáhajú zachovať šťavnatosť mäsa v priebehu pečenia a umožňujú dosiahnuť konzistentnosť mäsovej textúry v pečenom výrobku.

                  glazúra < 1 %,

                  strúhanka alebo sucháre < 2 %,

                  škrob < 5 %.

                  Určené sú aj maximálne množstvá nepovinných prísad.

                  Na výrobu koláčov „Melton Mowbray Pork Pie“ sa nesmú použiť žiadne iné prísady a ich zložky okrem tých, ktoré sa uvádzajú.

                  Cieľom tejto zmeny je objasniť, že nie je možné použiť žiadne iné prísady ako tie, ktoré sú tu uvedené.

                  Prísady na prípravu cesta sa pred samotnou výrobou koláča zmiešajú, z cesta sa vyformujú korpusy a vrchné pláty.

                  Vypustili sa slová „a nechajú sa odstáť“, pretože ich význam nie je jasne zadefinovaný a navyše táto fáza výrobného postupu nie je faktorom, ktorý by koláč „Melton Mowbray Pork Pie“ odlišoval od iných bravčových koláčov.

                  Bravčové mäso na prípravu plnky sa pokrája na kúsky alebo pomelie a premieša sa s prísadami do plnky.

                  Cieľom tejto zmeny je objasniť, ktoré prísady sa pridávajú do plnky.

                  Koláče sa (ak sa to vyžaduje) potrú vajíčkom a/alebo mliekom a potom sa upečú do zlatohneda, nechajú sa vychladnúť a zrôsolovatieť.

                  Cieľom tejto zmeny je objasniť, že koláče sa môžu, ale nemusia v priebehu výroby potierať.

                  Táto žiadosť o zmenu sa predkladá v snahe objasniť úlohu zahusťovadiel a iných prísad používaných pri výrobe koláčov „Melton Mowbray Pork Pie“. Výrobcovia tieto pridané prísady používajú už roky. Pri zasielaní pôvodnej žiadosti do Bruselu sa nedomysleli dôsledky formulácie v bode 4.5, podľa ktorej sa môžu používať „iba“ niektoré prísady. Doplnením prísad sa nijako nemení stanovený minimálny obsah mäsa (30 % v konečnom výrobku) a slová „prísady do plnky“ v pôvodnom spôsobe výroby znamenajú prísady, ktoré sú teraz uvedené v žiadosti o zmenu.

      PRÍLOHA II
      JEDNOTNÝ DOKUMENT
      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (1)

         „MELTON MOWBRAY PORK PIE“

      ES č.: UK-PGI-0105-0947-03.02.2012

         PGI (X) PDO ()

      1.   Názov

      „Melton Mowbray Pork Pie“
      2.   Členský štát alebo tretia krajina

      Spojené kráľovstvo
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.2

                  Mäsové výrobky (tepelne spracované, solené, údené atď.)

            3.2.   Opis výrobku, na ktorý sa vzťahuje názov uvedený v bode 1

      „Melton Mowbray Pork Pie“ sú bravčové koláče v cestovom obale s vypuklými stranami, pričom cesto má zlatohnedú farbu a bohatú textúru. Bravčová plnka je zo surového mäsa a má farbu pečeného bravčového mäsa. Textúra plnky je šťavnatá a zložená z menších kúskov mäsa. Podľa predpisov EÚ týkajúcich sa mäsa musí byť obsah mäsa v celom výrobku najmenej 30 %. Medzi plnkou a cestom sa nachádza vrstva rôsolu.
      Cesto má bohatú pečenú arómu a plnka výraznú mäsovú chuť ochutenú najmä čiernym korením. Koláče nesmú obsahovať umelé farbivá, príchute ani konzervačné látky. Predávajú sa v rôznych veľkostiach a hmotnostiach v mnohých predajniach vrátane tradičných mäsiarstiev, supermarketov, obchodov s lahôdkami a predajní s občerstvením.
      3.3.   Suroviny (len pri spracovaných výrobkoch)

      Povinné prísady na výrobu koláčov „Melton Mowbray Pork Pie“:

                  bravčové mäso (surové)

                  soľ

                  bravčová masť a/alebo stužený rastlinný tuk

                  pšeničná múka

                  bravčová želatína a/alebo vývar z bravčových kostí

                  voda

                  koreniny

            3.4.   Nepovinné prísady – môžu sa použiť tieto ďalšie prísady:

                  vajce alebo mlieko (len na glazúru)

                  strúhanka alebo sucháre

                  škrob

            Ak sa použijú nepovinné prísady, ich celkový podiel v konečnom výrobku neprekročí 8 %. Konkrétne: glazúra < 1 %, strúhanka alebo sucháre < 2 %, škrob < 5 %.
      Na výrobu koláčov „Melton Mowbray Pork Pie“ sa nesmú použiť žiadne iné prísady. Na výrobu koláčov „Melton Mowbray Pork Pie“ sa nesmú použiť žiadne iné prísady a ich zložky okrem tých, ktoré sú uvedené.
      3.5.   Krmivo (len pri výrobkoch živočíšneho pôvodu)

      —
      3.6.   Špecifické kroky výroby, ktoré sa musia uskutočniť v označenej zemepisnej oblasti

      Príprava a výroba koláčov „Melton Mowbray Pork Pie“ prebieha vo vymedzenej oblasti a zahŕňa tieto výrobné kroky:

                  —

                  pred výrobou koláša sa prísady na prípravu cesta sa zmiešajú a z cesta sa vyformujú korpusy a vrchné pláty,

                  —

                  bravčové mäso na prípravu plnky sa pokrája na kúsky alebo pomelie a premieša sa s prísadami do plnky,

                  —

                  korpusy z cesta sa vložia do kruhovej formy alebo sa vyformujú pomocou figurálnej alebo podobnej formy,

                  —

                  plnka do koláča sa rozdelí na viacero častí, naplní sa ňou korpus a prikryje sa vykrojeným alebo roztlačeným vrchným plátom, ktorý sa dookola pozahýba tak, aby sa koláč uzavrel. Niektoré koláče sa formujú ručne a na niektorých sa ručne tvaruje ozdobný záhyb,

                  —

                  koláče sa potom vyklopia z foriem na plech na pečenie, Niektoré koláče sa v tejto fáze môžu zmraziť a uskladniť, aby sa mohli upiecť neskôr, alebo sa predávajú zmrazené na domáce pečenie,

                  —

                  koláče sa (ak sa to vyžaduje) potrú vajíčkom a/alebo mliekom a potom sa upečú do zlatohneda, nechajú sa vychladnúť a zrôsolovatieť,

                  —

                  koláče sa potom ochladia na teplotu pod 8 °C,

                  —

                  potom sa koláče môžu zabaliť a označiť dátumom na účely maloobchodného predaja, prípadne sa nechajú bez obalu,

                  —

                  koláče sa pred predajom môžu umiestniť do chladiacich boxov. Niektoré koláče sa predávajú teplé, do 4 hodín po zrôsolovatení.

            3.7.   Špecifické pravidlá krájania, strúhania, balenia atď.

      Každý člen združenia „Melton Mowbray Pork Pie Association“ získa od kontrolného orgánu vlastné certifikačné číslo, ktoré uvádza na obale a na akomkoľvek inom predajnom materiáli pri predaji koláčov „Melton Mowbray Pork Pie“. Toto špecifické číslo umožní vysledovať každý predaný koláč spätne až k jeho výrobcovi. Drobní výrobcovia predávajú niektoré výrobky len vo svojich vlastných predajniach, zatiaľ čo iní, väčší výrobcovia, predávajú výrobky vo veľkých maloobchodných predajniach.
      Výrobcom sa prideľuje zdravotná značka od Agentúry pre potravinové normy (Food Standards Agency), ktorá v kombinácii s používaním kódov s dátumom umožňuje úplnú vysledovateľnosť výrobku od miesta predaja cez výrobnú sériu až po schváleného dodávateľa každej zložky výrobku.
      3.8.   Špecifické pravidlá označovania

      Združenie „Melton Mowbray Pork Pie Association“ kontroluje používanie vlastnej známky pravosti, ktorú udeľuje všetkým svojim členom. Táto známka sa môže použiť na obale a na predajnom materiáli.

      4.   Stručné vymedzenie zemepisnej oblasti

      Mesto Melton Mowbray a jeho okolie sú ohraničené takto:

                  —

                  na severe úsekom cesty A52 medzi priesečníkmi s diaľnicou M1 a cestou A1, vrátane mesta Nottingham,

                  —

                  na východe úsekom cesty A1 medzi priesečníkmi s cestou A52 a cestou A605, vrátane obcí Grantham a Stamford,

                  —

                  na západe úsekom diaľnice M1 medzi priesečníkmi s cestou A52 a cestou A45,

                  —

                  na juhu úsekmi ciest A45 a A605 medzi priesečníkmi s diaľnicou M1 a cestou A1, vrátane mesta Northampton.

            5.   Súvislosť so zemepisnou oblasťou

      5.1.   Špecifickosť zemepisnej oblasti

      Rozsiahlym výskumom, ktorý uskutočnil miestny historik, sa preukázalo, že začiatkom a v polovici 19. storočia, keď sa koláče „Melton Mowbray Pork Pie“ začali vyrábať na komerčné účely, sa výroba v dôsledku geografických a hospodárskych bariér obmedzila len na územie mesta Melton Mowbray a jeho okolie.
      Zemepisná oblasť opísaná v bode 4 je väčšia ako pôvodná výrobná oblasť. Jednak sa uvedené bariéry časom uvoľnili a jednak sa spôsob výroby koláčov „Melton Mowbray Pork Pie“ opísaný v bode 3.5 používa v širšom okolí mesta Melton Mowbray už 100 rokov.
      Od polovice 18. storočia začali mesto Melton Mowbray vyhľadávať priaznivci sezónneho lovu líšok. V jesenných a zimných mesiacoch sa tu zabíjali ošípané a vyrábali bravčové koláče. Tieto koláče si so sebou brávali loveckí sluhovia, ktorým slúžili ako občerstvenie, keď bohatým poľovníkom presúvali kone. Tieto chutné koláče pre jednoduchých ľudí sa čoskoro dostali do pozornosti poľovníkov znavených dlhou jazdou na koni, ktorí ich začali nosiť v poľovníckych kapsách a vreckách a pojedať počas lovu.
      Títo bohatí sezónni poľovníci si tieto vynikajúce koláče, ktoré dostávali na raňajky, natoľko obľúbili, že sa ich začali dožadovať aj v londýnskych kluboch. V roku 1831 začal Edward Adcock vyvážať bravčové koláče z Melton Mowbray do Londýna dostavníkom premávajúcim každý deň z Leedsu do Londýna. A to bol začiatok obchodu a propagácie bravčových koláčov „Melton Mowbray Pork Pie“.
      Vek železnice toto odvetvie výrazne zmenil. Namiesto konských dostavníkov sa koláče začali do Londýna a ďalších veľkých miest prepravovať vo vyhradených špeciálnych vagónoch. V okolí železničnej stanice Melton Mowbray začali vznikať pekárne a koláče sa vozili na celé územie Spojeného kráľovstva, ba dokonca až do Austrálie, na Nový Zéland a do Južnej Afriky v chladiacich boxoch nákladných lodí, ktoré sa vracali do týchto krajín. Chýr o koláčoch sa šíril a od sedemdesiatych rokov 19. storočia až po prelom storočí sa odvetvie tešilo veľkému rozmachu. V dôsledku zvyšujúcej sa reputácie výrobku sa poprední výrobcovia márne snažili chrániť jeho meno pred imitáciami.
      Prvá svetová vojna zničila vývoz a znamenala začiatok úpadku odvetvia. Za posledných 20 rokov však došlo k opätovnému oživeniu odvetvia, ktoré sa snaží uspokojiť rastúci dopyt po tomto univerzálnom pokrme. Koláče „Melton Mowbray Pork Pie“ sa vyrábajú vo vymedzenej oblasti a sú dnes na predaj vo viacerých veľkých supermarketoch a takisto sa opäť vyvážajú.
      5.2.   Špecifickosť výrobku

      Koláče „Melton Mowbray Pork Pie“ sú obalené cestom skladaným tak, aby dostali svoj charakteristický vypuklý tvar. Cesto je zlatohnedé a má bohatú textúru. Bravčové mäso, ktoré sa používa do plnky, je surové a po upečení získava sivú farbu – podobnú ako pečené bravčové mäso. Textúra plnky je šťavnatá a zložená z menších kúskov mäsa. Podľa predpisov EÚ týkajúcich sa mäsa musí byť obsah mäsa v celom výrobku najmenej 30 %. Medzi plnkou a cestom sa nachádza vrstva rôsolu.
      Cesto má bohatú pečenú arómu a plnka výraznú mäsovú chuť dochutenú najmä čiernym korením. Koláče nesmú obsahovať umelé farbivá, príchute ani konzervačné látky.
      Koláče „Melton Mowbray Pork Pie“ sa dajú ľahko odlíšiť od iných bravčových koláčov vďaka svojmu obalu, forme a reklame v predajných miestach. Ich cena je v porovnaní s ostatnými bravčovými koláčmi na trhu o 10 až 15 % vyššia, pretože majú výnimočnú povesť, ktorá ich odlišuje od ostatných koláčov a stojí za príplatok. Združenie „Melton Mowbray Pork Pie Association“ vzniklo v roku 1998, aby zoskupilo všetkých výrobcov vo vymedzenej oblasti s cieľom zabezpečiť ochranu pravých koláčov „Melton Mowbray Pork Pie“ a zvyšovať povedomie o pôvode tohto výrobku.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Od 16. storočia dochádzalo v okolí mesta Melton Mowbray vo veľkej miere k ohradzovaniu pozemkov. Touto úpravou pozemkov zanikali v krajine voľné plochy a začali sa vytvárať polia vymedzené živými plotmi, ktoré sú také typické pre poľnohospodársku krajinu v oblasti East Midlands. V dôsledku toho sa hlavná poľnohospodárska činnosť zameraná na chov oviec na voľných plochách zmenila na kontrolovaný chov dobytka. Nevyužité kravské mlieko sa používalo na výrobu syra, najmä Blue Stilton. Vedľajším produktom výroby syra je srvátka. Ak sa srvátka zmieša s otrubami, vznikne vynikajúce krmivo pre ošípané. Chovatelia kráv na produkciu mlieka začali budovať chlievy a chovať hospodárske zvieratá, ktoré skrmovali zvyšky hromadiace sa pri výrobe syra.
      V posledných rokoch upútali na seba koláče „Melton Mowbray Pork Pie“ pozornosť rôznymi spôsobmi. V medzinárodnom turistickom sprievodcovi „Lonely Planet“ sa nachádza odkaz na mesto Melton Mowbray ako miesto, „ktoré dalo svetu najlepšie bravčové koláče pod slnkom“. Obnovená popularita tohto výrobku sa ukázala v roku 1996, keď mu vojvoda z Gloucesteru urobil reklamu počas svojej návštevy v podnikovej predajni a bol zachytený v novinovom článku, ako ochutnáva koláče „Melton Mowbray Pork Pie“. Aj televízia BBC odvysielala dokument o bravčových koláčoch „Melton Mowbray Pork Pie“ v rámci svojho populárneho programu „Food and Drink“ (Jedlo a pitie), ktorý sa vysielal v hlavnom vysielacom čase.

         Odkaz na uverejnenie špecifikácie

      [Článok 5 ods. 7 nariadenia (ES) č. 510/2006]
      http://archive.defra.gov.uk/foodfarm/food/industry/regional/foodname/products/documents/melton-mowbray-pgi-20120723.pdf

         (1)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Komisie (EÚ) č. 580/2012 z  29. júna 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               30.6.2012

               SK

               Úradný vestník Európskej únie

               L 171/8

         VYKONÁVACIE NARIADENIE KOMISIE (EÚ) č. 580/2012
   z 29. júna 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  TR

                  52,3

                  ZZ

                  52,3

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  99,0

                  ZZ

                  99,0

                  0805 50 10

                  AR

                  72,8

                  UY

                  89,3

                  ZA

                  95,0

                  ZZ

                  85,7

                  0808 10 80

                  AR

                  114,7

                  BR

                  93,7

                  CL

                  107,8

                  NZ

                  136,1

                  US

                  180,9

                  UY

                  57,1

                  ZA

                  107,3

                  ZZ

                  113,9

                  0809 10 00

                  TR

                  193,2

                  ZZ

                  193,2

                  0809 29 00

                  TR

                  421,8

                  ZZ

                  421,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1959 zo 7. novembra 2016, ktorým sa do Registra chránených označení pôvodu a chránených zemepisných označení zapisuje názov [Anguria Reggiana (CHZO)]

text:
               9.11.2016

               SK

               Úradný vestník Európskej únie

               L 301/12

         VYKONÁVACIE NARIADENIE KOMISIE (EÚ) 2016/1959
   zo 7. novembra 2016,
   ktorým sa do Registra chránených označení pôvodu a chránených zemepisných označení zapisuje názov [Anguria Reggiana (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Talianska o zápis názvu „Anguria Reggiana“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Anguria Reggiana“ by sa mal zapísať do registra,

         PRIJALA TOTO NARIADENIE:
   Článok 1
   Názov „Anguria Reggiana“ (CHZO) sa zapisuje do registra.
   Názov uvedený v prvom pododseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 250, 9.7.2016, s. 4.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2017/1354 z 20. júla 2017, ktorým sa stanovuje spôsob uvádzania informácií uvedených v článku 10 ods. 10 smernice Európskeho parlamentu a Rady 2014/53/EÚ (Text s významom pre EHP )

text:
               21.7.2017

               SK

               Úradný vestník Európskej únie

               L 190/7

         VYKONÁVACIE NARIADENIE KOMISIE (EÚ) 2017/1354
   z 20. júla 2017,
   ktorým sa stanovuje spôsob uvádzania informácií uvedených v článku 10 ods. 10 smernice Európskeho parlamentu a Rady 2014/53/EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (1), a najmä na jej článok 10 ods. 10 a článok 45 ods. 2,
   keďže:

               (1)

               V článku 10 ods. 10 smernice 2014/53/EÚ sa stanovuje, že v prípadoch obmedzení uvádzania do prevádzky alebo požiadaviek na povolenie používania informácie na obale musia umožniť identifikáciu členských štátov alebo geografickej oblasti v členskom štáte, kde jestvujú obmedzenia uvádzania do prevádzky alebo požiadavky na povolenie používania a že takéto informácie musia byť doplnené v návode, ktorý je pripojený k rádiovému zariadeniu.

               (2)

               V súlade s článkom 10 ods. 10 smernice 2014/53/EÚ Komisia môže prijať vykonávacie akty, v ktorých sa spresní, v akej podobe je potrebné uvádzať informácie uvedené v článku 10 ods. 10

               (3)

               Uvedené vykonávacie akty sa prijmú v súlade s konzultačným postupom uvedeným v článku 45 ods. 2 smernice 2014/53/EÚ.

               (4)

               Opatrenia stanovené v tomto nariadení sú v súlade so stanoviskom Výboru pre posudzovanie zhody a pre dozor nad trhom v oblasti telekomunikácií zriadeného v súlade s článkom 45 smernice 2014/53/EÚ,

         PRIJALA TOTO NARIADENIE:
   Článok 1
   Týmto nariadením sa stanovuje spôsob uvádzania informácií uvedených v článku 10 ods. 10 smernice 2014/53/EÚ a toto nariadenie sa uplatňuje len na rádiové zariadenia, na ktoré sa vzťahujú obmedzenia uvádzania do prevádzky alebo požiadavky na povolenie používania v aspoň jednom členskom štáte.
   Článok 2
   1.   Ak sa na rádiové zariadenia vzťahujú obmedzenia uvádzania do prevádzky alebo požiadavky na povolenie používania, ako je stanovené v článku 10 ods. 10 smernice 2014/53/EÚ, musí byť na obale tohto rádiového zariadenia viditeľne a čitateľne:

               a)

               uvedený piktogram, ako sa uvádza v prílohe I, alebo

               b)

               uvedené slová „Obmedzenia alebo požiadavky na“, v jazyku, ktorému koncoví užívatelia ľahko rozumejú a ktorý určuje dotknutý členský štát, pričom za nimi nasledujú kódy členských štátov, ako je predpísané v prílohe II, kde takéto obmedzenia alebo požiadavky jestvujú.

         2.   Ak sa na rádiové zariadenia vzťahujú obmedzenia uvádzania do prevádzky alebo požiadavky na povolenie používania, ako je stanovené v článku 10 ods. 10 smernice 2014/53/EÚ, musí byť v návode priloženom k rádiovému zariadeniu v jazyku, ktorému koneční užívatelia ľahko rozumejú a ktorý určí dotknutý členský štát, uvedený zoznam členských štátov a zemepisných oblastí v rámci členských štátov, kde takéto obmedzenia alebo požiadavky jestvujú, ako aj druhy obmedzení alebo požiadaviek platné v každom členskom štáte a v každej geografickej oblasti v rámci členského štátu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie a uplatňuje sa od 9. augusta 2018.
   Rádiové zariadenia, ktoré sú uvedené na trh po 8. auguste 2017 a ktoré spĺňajú požiadavky stanovené v tomto nariadení, sa považujú za rádiové zariadenia, ktoré sú v súlade s článkom 10 ods. 10 smernice 2014/53/EÚ.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 153, 22.5.2014, s. 62.

      PRÍLOHA I

         Piktogram

                  1.

                  Piktogram musí byť vo forme tabuľky.

                  2.

                  Piktogram musí obsahovať tento znak:

                  3.

                  V piktograme sa pod znakom uvedenom v odseku 2 alebo vedľa neho musia uviesť aj kódy členských štátov, ako je stanovené v prílohe II, ak existujú akékoľvek obmedzenia uvádzania do prevádzky alebo požiadavky na povolenie používania.

                  4.

                  Piktogram a jeho obsah môžu mať rôzne varianty (napr. farba, s výplňou alebo bez nej, hrúbka čiar) za predpokladu, že zostane viditeľný a čitateľný.

                  5.

                  Príklady piktogramu:

                              ES

                              LU

                              RO

                              CZ

                              FR

                              HU

                              SI

                              DK

                              HR

                              BG

                              EE

                              BE

      PRÍLOHA II

         Kódy

      Kódy pre členské štáty sú tieto:
      Belgicko (BE) Bulharsko (BG), Česká republika (CZ), Dánsko (DK), Nemecko (DE), Estónsko (EE), Írsko (IE), Grécko (EL), Španielsko (ES), Francúzsko (FR) Chorvátsko (HR), Taliansko (IT), Cyprus (CY), Lotyšsko (LV), Litva (LT), Luxembursko (LU), Maďarsko (HU), Malta (MT), Holandsko (NL), Rakúsko (AT), Poľsko (PL), Portugalsko (PT), Rumunsko (RO), Slovinsko (SI), Slovensko (SK), Fínsko (FI), Švédsko (SE) a Spojené kráľovstvo (UK).